На основу члана 57. став 2. Закона о јавној својини („Службени гласник РС”, бр. 72/11, 88/13, 105/14, 104/16-др. закон, 108/16, 113/17, 95/18 и 153/20) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

УРЕДБУ

О ИЗМЕНИ И ДОПУНИ УРЕДБЕ О НЕПОКРЕТНОСТИМА ЗА РЕПРЕЗЕНТАТИВНЕ ПОТРЕБЕ РЕПУБЛИКЕ СРБИЈЕ

Члан 1.

У Уредби о непокретностима за репрезентативне потребе Републике Србије („Службени гласник РСˮ, бр. 70/14, 84/18, 129/20 и 21/24), члан 4. мења се и гласи:

„Члан 4.

Резиденције у смислу члана 3. ове уредбе јесу зграда у улици Толстојева број 2а и вила „Мир” у улици Конављанска број 2, које се користе за пријем и боравак страних председника држава или влада и других највиших страних гостију Републике Србије које примају председник Републике и председник Владе.ˮ.

Члан 2.

У члану 5. став 2. у тачки 8) тачка на крају замењује се тачком запетом.

После тачке 8) додаје се тачка 9), која гласи:

„9) вила у Београду у Булевару кнеза Александра Карађорђевића број 75 која се одређује за боравак и репрезентативне потребе председника Народне скупштине и пријем и боравак страних гостију Републике Србије у оквиру међународне сарадње Народне скупштине.ˮ.

Члан 3.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број:110-6547/2024

У Београду, 25. јула 2024. године

В Л А Д А

ПРЕДСЕДНИК

Милош Вучевић, с.р.